stanford-oval/wikipedia huggingface dataset:
Eresós

| Eresós Ερεσός |
| --- | --- |
 Eresóksen kylä.
 Eresós
 Koordinaatit: 39°10′13″N, 25°56′01″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kylä
 – Kallikrates-koodi:  5301050101
Väkiluku (2011):  1 086
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Eresós (kreik. Ερεσός; myös Eressós) on Kreikan kylä, joka sijaitsee Lesboksen saarella ja kuuluu Länsi-Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 1 086 (vuonna 2011).
Eresóksen Pyhän Irenen (Agía Eiríni) kirkko.
Eresós sijaitsee Lesboksen lounaisosassa sisämaassa noin neljä kilometriä merestä ja Eresóksen ranta-asutuksesta eli Skála Eresoústa. Kylä on perinyt nimensä antiikin ajan Eresoksen kaupungilta, joka sijaitsi Skála Eresoún paikalla. Antiikin Eresos oli yksi saaren viidestä merkittävimmästä kaupunkivaltiosta, ja sieltä olivat kotoisin muun muassa runoilijatar Sapfo ja filosofi Theofrastos. Antiikin ajan jäänteitä alueella on vain vähän. Kylässä toimii pieni arkeologinen museo nimellä Eresóksen arkeologinen kokoelma.
Eresós muodostaa myös laajemman kyläyhdyskunnan (Δημοτική Κοινότητα Ερεσού, Dimotikí Koinótita Eresoú), johon kuuluvat varsinaisen Eresóksen kylän ja Skála Eresoún lisäksi Chliará, Christós ja Psínia. Koko yhdyskunnan väkiluku on 1 611. Ranta-asutus Skála Eresoú on nykyisin erityisesti seksuaalivähemmistöjen suosiossa oleva turistikohde.
Aiheesta muualla

Kuvia tai muita tiedostoja aiheesta Eresós Wikimedia Commonsissa
Enniatiinit

Enniatiini A
Enniatiinit ovat kemialliselta rakenteeltaan sykloheksapeptidejä eli rengasmaisia peptidejä. Enniatiinit ovat myrkyllisiä Fusarium-sienten sekundaarisia aineenvaihduntatuotteita. Enniatiineilla tiedetään olevan ionoforisia, fytotoksisia ja matolääkeominaisuuksia. Lisäksi ne toimivat antibiootteina ja niillä on voimakas toksisuus syöpäsolulinjoja vastaan. Enniatiinien aineryhmään kuuluu nykyisen käsityksen mukaan ainakin 28 erilaista yhdistettä.
Enniatiineja

Enniatiini A, C36H63N3O9, CAS-numero 2503-13-1
Enniatiini A1, C35H61N3O9, CAS-numero 4530-21-6
Enniatiini B, C33H57N3O9, CAS-numero 917-13-5
Enniatiini B1, C34H59N3O9, CAS-numero 19914-20-6
Enniatiini C, C36H63N3O9, CAS-numero 19893-23-3
Aiheesta muualla

Toxinology.no, Norway's portal to natural toxin research: The enniatin complex (Arkistoitu – Internet Archive) (englanniksi)
Erikoissairaanhoito

Erikoissairaanhoito tarkoittaa lääketieteen ja hammaslääketieteen erikoisalojen mukaisia terveydenhuoltopalveluja, kuten ennaltaehkäisyä, tutkimuksia, hoitoja, ensihoitoa, päivystystoimintaa ja lääkinnällistä kuntoutusta. Suomen Valtioneuvoston asetuksessa on määritelty myös erityistason erikoissairaanhoito, jolloin on kyse poikkeuksellisen harvinaisesta sairaudesta tai vaativista hoitojärjestelyistä.
Suomessa erikoissairaanhoitoon tarvitaan lääkärin lähete, koska palvelu on pääosin yhteiskunnan maksamaa. Esimerkiksi alle kouluikäisten erikoissairaanhoidossa palvelujen tuottajina voivat olla lastenlääkärit, lastenkirurgit, lastenneurologit, lastenpsykiatrit, ihotautilääkärit, silmälääkärit, korvalääkärit ja erikoislääkärit.
Adriano Malori

| Adriano Malori |
| --- | --- |

Henkilötiedot
Syntynyt: 28. tammikuuta 1988 (ikä 36)
Kansalaisuus:   Italia
Pyöräilijä
Pituus:  182 cm
Paino:  68 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2008 2009:  Filmop Ramonda Bottoli Parolin Bottoli Nordelettrica Ramonda
Ammattilaisjoukkue(et)
2010–2013 2014–2017:  Lampre Team Movistar
Suurimmat voitot
 Aika-ajon alle 23-v. maailmanmestaruus 2008 Aika-ajon alle 23-v. Euroopan-mestaruus 2008 Aika-ajon Italian-mestaruus 2011, 2014, 2015 Espanjan ympäriajo, etappi 
 Tiedot päivitetty: 6. helmikuuta 2018 
| Mitalit> Miesten maantiepyöräily.Maa:   Italia.MM-kilpailut  | Mitalit> Miesten maantiepyöräily.Maa:   Italia.MM-kilpailut  | Mitalit> Miesten maantiepyöräily.Maa:   Italia.MM-kilpailut  | Miesten maantiepyöräily> Maa:   Italia. |
| --- | --- | --- | --- |
|  Hopeaa | Richmond 2015 | aika-ajo |  |
Maa:  Movistar Team
| MM-kilpailut  | MM-kilpailut  | MM-kilpailut  |  |
|  Pronssia | Richmond 2015 | joukkueaika-ajo |  |
Adriano Malori (s. 28. tammikuuta 1988 Parma) on italialainen maantiepyöräilijä. Hän edusti ammattilaisurallaan Lampre-tallia 2010–2013 ja Team Movistaria 2014–2017.
Malori voitti aika-ajon alle 23-vuotiaiden Euroopan- ja maailmanmestaruuden 2008. Miesten aika-ajon Italian-mestaruuden hän voitti 2011 ja 2014. Italian ympäriajossa 2012 hän kantoi seitsemännellä etapilla kokonaiskilpailun johtajan maglia rosa -paitaa. Hän voitti aika-ajoetapin Espanjan ympäriajossa 2014
Malori saavutti Richmondin MM-kilpailuissa 2015 hopeaa henkilökohtaisessa aika-ajossa yhdeksän sekuntia Vasil Kiryjenkalle hävinneenä. Joukkueaika-ajossa hän sai pronssia.
Saavutuksia

Lähteet: Cyclingbase, Cycling Archives
Enningdalsälvenin vesistö

Ruotsin päävesistöalueet
Enningdalsälvenin vesistö (ruots. Enningdalsälvens avrinningsområde, vesistöaluetunnus 112, norj. Enningdalsvassdraget) muodostuu Pohjanmeren Skagerrakiin laskevan Enningdalsälvenin ja sen sivujokien yhteisestä valuma-alueesta, jonka kokonaispinta-ala on 782 neliökilometriä. Se on yksi Ruotsin päävesistöalueista ja sen valuma-alueesta kaksi kolmasosaa sijaitsee Ruotsissa ja loput Norjassa.
Pääuoma

Vesistön pääuoman alaosana on sen nimikkojoki Enningdalsälven tai norjaksi Enningdalselva, jonka lähdejärvi on Norra Bullaresjön. Joen pituus on 13,8 kilometriä. Pääuoman vesireittiä voidaan seurata yläjuoksulta käsin. Sen lähdejärvi on Bufartjern, joka sijaitsee Norjassa ja on 236 metriä mpy. Reitti sisältää rajajärviä ja niiden välisiä uomia, jotka ovat lueteltuina Nordre Boksjø, Søndre Boksjø, Hallerudälven (Hallerødelva), Norra Kornsjön, Mellan-Kornsjön, Södra Kornsjön, Kynne älv, Södra Bullaresjön ja Norra Bullaresjön. Viimeinen osuus on Enningdalselva, joka laskee 25 kilometriä pitkään mutta hyvin kapeaan Idefjordeniin.
Vesistöalueen pinta-alasta kolmasosa sijaitsee Norjassa ja kaksi kolmasosaa Ruotsissa. Sen keskivirtaama (MQ) on 13 kuutiometriä sekunnissa, mikä tekee noin 0,41 kuutiokilometriä vettä vuodessa. Talven jälkeen huippuvirtaamien keskiarvo (MHQ) on 50 kuutiometriä sekunnissa.
Vesistön valuma-alue

Enningdalsälvenin vesistö sijaitsee Skagerrakin merenrannalla ja sen itäpuolella yhteisen vedenjakajan jakaa Strömsånin vesistö (tunnus 111) ja sen pohjoispuolen Haldenin vesistö (norj. Haldenvassdraget). Vesistön lounaispuolelle jää mereen laskevien ojien ja purojen valuma-alueita, joiden yhteispituus on tätä suurempi.
Käännös suomeksi
Donald Sanford

| Mitalit | Mitalit | Mitalit |  |
| --- | --- | --- | --- |
|  Donald Sanford  |  Donald Sanford  |  Donald Sanford  |  |
Maa:  Israel
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Zürich 2014 | 400 metriä |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | sekajoukkuekilpailu |  |
Donald Eugene Sanford (s. 5. helmikuuta 1987 Los Angeles, Yhdysvallat) on Yhdysvalloissa syntynyt, mutta myöhemmin Israelin kansalaisuuden saanut pikajuoksija, joka kilpailee 400 metrillä. Siinä Sanfordin ennätys on Eugenessa vuonna 2010 vielä Yhdysvaltain väreissä juostu 45.21.
Vuonna 2012 Israelia ensimmäisen kerran edustanut ja saman vuoden EM-kisoissa Helsingissä 400 metrillä neljänneksi sijoittunut Sanford voitti pronssia yleisurheilun EM-kisoista 2014 Zürichistä 400 metriltä tuloksella 45.27, joka on samalla myös Israelin ennätys. Israelin kansalaisuuden Sanford sai mentyään naimisiin israelilaisen koripalloilijan kanssa. Hän kilpaili myös vuosien 2012 ja 2016 kesäolympialaisissa, joissa hän jäi alkueriin. Vuoden 2015 Euroopan kisoista Bakusta Sanford saavutti sekajoukkuekilpailun pronssia voitettuaan 400 metrin kilpailun.
Sanford on 193 senttimetriä pitkä, painaa 84 kiloa ja edustaa Zenith Velocity AC:tä.
Käännös suomeksi
Dominic West

| Dominic West |
| --- | --- |
 Dominic West vuonna 2014.
Henkilötiedot
Syntynyt: 15. lokakuuta 1965 (ikä 58) Sheffield, Yorkshire, Englanti
Ammatti:  näyttelijä
Puoliso:  Catherine Fitzgerald (2010–)
Näyttelijä
Aktiivisena:  1991–
Merkittävät roolit:  Chicago Langalla 300 John Carter The Hour The Crown
Aiheesta muualla
IMDb 
Elonet
Dominic West (s. 15. lokakuuta 1969 Sheffield, Englanti) on englantilainen näyttelijä, joka tunnetaan roolistaan Jimmy McNultyna televisiosarjassa Langalla (2002–2008) ja Noah Sollowayna draamasarjassa The Affair (2014–). Hän on esiintynyt muun muassa elokuvissa Kesäyön unelma (1999), Rock Star (2001), 300 (2007) ja Johnny English – uudestisyntynyt (2011). Hän on menestynyt myös teatterinäyttelijänä.
West syntyi Sheffieldissä katoliseen irlantilaiseen perheeseen. Hän opiskeli Eton Collegessa, Dublinin Trinity Collegessa ja Lontoon Guildhall School of Music and Dramassa.
Filmografia > Elokuvat

| Elokuvaroolit> Vuosi | Elokuvaroolit> Suomenkielinen nimi | Elokuvaroolit> Alkuperäinen nimi | Elokuvaroolit> Rooli |
| --- | --- | --- | --- |
| 1995 | Richard III | Richard III | Richmond |
| 1996 | True Blue | True Blue | Donald Macdonald |
| 1996 | Vuodet Picasson kanssa | Surviving Picasso | Paulo Picasso |
| 1996 | E=mc2 | E=mc2 | Spike |
| 1997 | The Gambler | The Gambler | Alexei |
| 1997 | Spice World | Spice World | Valokuvaaja |
| 1997 | Diana & Me | Diana & Me | Rob Naylor |
| 1999 | William Shakespearen Kesäyön unelma | A Midsummer Night's Dream | Lysander |
| 1999 | Star Wars: Episodi I – Pimeä uhka | Star Wars Episode 1: The Phantom Menace | Palace Guard |
| 1999 | A Christmas Carol | A Christmas Carol | Fred |
| 2000 | 28 päivää | 28 Days | Jasper |
| 2001 | The Life and Adventures of Nicholas Nickleby | The Life and Adventures of Nicholas Nickleby | Sir Mulberry Hawk |
| 2001 | Rock Star | Rock Star | Kirk Cuddy |
| 2002 | Ten Minutes Older | Ten Minutes Older | Young Man |
| 2002 | Chicago | Chicago | Fred Casely |
| 2003 | Mona Lisa Smile | Mona Lisa Smile | Bill Dunbar |
| 2004 | Unohdetut | The Forgotten | Ash Correll |
| 2007 | 300 | 300 | Theron |
| 2007 | Nuori Hannibal | Hannibal Rising | Pascal Popil |
| 2008 | Punisher: War Zone | Punisher: War Zone | Billy/Jigsaw |
| 2009 | Breaking the Mould | Breaking the Mould | Howard Florey |
| 2010 | Jackboots on Whitehall | Jackboots on Whitehall | Fiske |
| 2010 | Centurion | Centurion | Titus Flavius Virilus |
| 2010 | Words of the Blitz | Words of the Blitz | Sir John Colville |
| 2010 | From Time to Time – Ajasta toiseen | From Time to Time | Caxton |
| 2011 | Johnny English – uudestisyntynyt | Johnny English Reborn | Simon Ambrose |
| 2011 | Artturi Joulu – joulupukin poika | Arthur Christmas | Päätonttu (äänirooli) |
| 2011 | The Awakening | The Awakening | Robert Mallory |
| 2012 | John Carter | John Carter | Sab Than |
| 2013 | Burton & Taylor | Burton & Taylor | Richard Burton |
| 2014 | Pride | Pride | Jonathan |
| 2015 | Testament of Youth | Testament of Youth | Mr Brittain |
| 2016 | Genius | Genius | Ernest Hemingway |
| 2016 | Money Monster | Money Monster | Walt Camby |
| 2016 | Doria etsimässä | Finding Dory | Ruori (Rudder), äänirooli |
| 2017 | The Square | The Square | Julian Gijoni |
| 2018 | Colette | Colette | Henry Gauthier-Villars |
| 2018 | Tomb Raider | Tomb Raider | Richard Croft |
Filmografia > Televisio

| Televisioroolit> Vuosi | Televisioroolit> Suomenkielinen nimi | Televisioroolit> Alkuperäinen nimi | Televisioroolit> Rooli |
| --- | --- | --- | --- |
| 2002–2008 | Langalla | The Wire | James McNulty |
| 2006 | The Catherine Tate Show | The Catherine Tate Show | Näyttelijä |
| 2008 | Pahan morsian | The Devil's Whore | Oliver Cromwell |
| 2012 | Appropriate Adult | Appropriate Adult | Fred West |
| 2011–2012 | The Hour | The Hour | Hector Madden |
| 2014– | The Affair | The Affair | Noah Solloway |
| 2021 | Rakkauden lumo | The Pursuit of Love | Matthew |
Aiheesta muualla

Wikimedia Commonsissa on kuvia tai muita tiedostoja aiheesta .
Dominic West Internet Movie Databasessa. (englanniksi)
Dominic West Elonetissä.
Aasmund Bjørkan

| Henkilötiedot |
| --- | --- | --- |
Koko nimi: Aasmund Karl Bjørkan
Syntymäaika: 3. heinäkuuta 1973 (ikä 51)
Syntymäpaikka: Bodø, Norja
Seura
Seura: FK Bodø/Glimt
Tehtävä: urheilutoimenjohtaja
Seurat
| Vuodet | Seura | O (M) |
| 1991–2000 2000–2002 2002–2005 |  FK Bodø/Glimt  Vålerenga IF  FK Bodø/Glimt | 174 (40) 39 (9) 69 (10) |
Valmennusura
2009–2010 2011–2012 2013–2015 2016–2017:  Alta IF  Ranheim Fotball  FK Bodø/Glimt (apuv.) FK Bodø/Glimt
 Seurajoukkueuran tilastot kattavat vain kansalliset sarjat.
Aasmund Bjørkan (s. 3. heinäkuuta 1973) on norjalainen jalkapallovalmentaja ja entinen hyökkääjä. Tammikuusta 2018 FK Bodø/Glimtin urheilutoimenjohtajana.
Ura pelaajana

Bjørkan aloitti pelaajauransa kasvattajaseurassaan FK Bodø/Glimtissä, jonka edustusmiehistössä hän debytoi kaudella 1991. Seura nousi kaudeksi 1993 pääsarjaan ja Bjørkanista tuli seuran avainpelaajia tulevina liigavuosina. Hyökkääjänä ja keskikentällä viihtynyt Bjørkan tehtaili parhaalla kaudellaan yhdeksän liigamaalia. Bjørkan voitti seuran paidassa Norjan cupin mestaruuden 1993 ja oli häviämässä loppuottelussa 1996 Tromsølle 2–1. Elokuussa 2000 hän siirtyi Vålerengaan. Oslolaisseura putosi kauden jälkeen Adeccoligaeniin, jossa Bjørkan edusti seuraa nousuun päättyneen kauden 2001 ollen avainroolissa seuran paluussa pääsarjaan. Kaudella 2002 Bjørkanin peliaika jäi vähäiseksi ja elokuussa hän palasi takaisin Bodø/Glimtiin. Polvivaivat vaikeuttivat Bjørkanin uran viimeisiä pelivuosia. Hän lopetti uransa kauden 2005 jälkeen.
Ura valmentajana

Bjørkan oli vuonna 2006 ehdolla Steigen SK:n päävalmentajaksi, mutta sopimus ei koskaan toteutunut. Sen sijaan hän jatkoi uraansa Bodø/Glimtin organisaatiossa pelaajien kehittäjänä, kunnes aloitti kauden 2009 alussa Altan päävalmentajana. Hän valmensi seuraa kaksi kautta Adeccoligaenin keskikastissa ja siirtyi kauden 2010 jälkeen Ranheimin päävalmentajaksi. Hän luotsasi seuran parhaimmillaan Adeccoligaenin neljänneksi kaudella 2011 ja jätti joukkueen sopimuksensa umpeuduttua kauden 2012 jälkeen.
Kaudeksi 2013 Bjørkan palasi Bodø/Glimtiin, kun hänestä tuli Jan Halvor Halvorsenin apuvalmentaja. Heidän johdollaan seura voitti Adeccoligaenin mestaruuden kaudella 2013 ja palasi neljän kauden tauon jälkeen pääsarjatasolle. Kauden 2015 jälkeen hän korvasi Halvorsenin seuran päävalmentajana. Bjørkanin johdolla seura putosi kauden 2016 päätteeksi liigasta, mutta nousi heti kauden 2017 Adeccoligaenin mestaruuden myötä takaisin pääsarjaan. Hänet palkittiin sarjatason parhaana valmentajana. Nousuun päättyneen kauden jälkeen Bjørkan jätti päävalmentajan tehtävät ja siirtyi seuran urheilutoimenjohtajaksi.
Meriitit > Pelaajana

Norjan cup: 1993
Hopeaa: 1996
Adeccoligaen: 2001
Meriitit > Valmentajana

Adeccoligaen: 2017
Adeccoligaenin paras valmentaja: 2017
Abhijit Banerjee

| Abhijit Banerjee |
| --- | --- |

Henkilötiedot
Koko nimi:  Abhijit Vinayak Banerjee
Syntynyt: 21. helmikuuta 1961  Mumbai 
Kansalaisuus:   Yhdysvallat
Koulutus ja ura
Tutkinnot:  Kalkutan yliopisto   Jawaharlal Nehrun yliopisto   Harvardin yliopisto
Väitöstyön ohjaaja:  Eric Maskin
Instituutti:  Massachusetts Institute of Technology
Tutkimusalue:  taloustiede
Palkinnot:   Nobelin taloustieteen palkinto (2019)
Aiheesta muualla
economics.mit.edu/faculty/banerjee
Abhijit Vinayak Banerjee (beng. অভিজিৎ বিনায়ক বন্দ্যোপাধ্যায়; s. 21. helmikuuta 1961 Mumbai) on intialaissyntyinen yhdysvaltalainen taloustieteilijä. Banerjee on taloustieteen professori Massachusetts Institute of Technologyssa (MIT). Hän on tullut tunnetuksi köyhyyden vähentämiseen liittyvistä empiirisistä tutkimuksista. Banerjeelle myönnettiin Ruotsin keskuspankin taloustieteen palkinto Alfred Nobelin muistoksi vuonna 2019 yhdessä vaimonsa Esther Duflon ja Michael Kremerin kanssa heidän empiirisestä lähestymistavastaan köyhyyden vähentämiseksi.
Koulutus ja ura

Banerjee suoritti kandidaatintutkinnon Kalkutan yliopistosta vuonna 1981 ja maisterintutkinnon Jawaharlal Nehrun yliopistosta vuonna 1983. Hän sai tohtorinarvon vuonna 1988 Harvardin yliopistosta väitöskirjallaan Essays in Information Economics.
Vuodesta 2003 alkaen Banerjee on ollut Ford Foundation International Professor of Economics -professuurin haltija Massachusetts Institute of Technologyssa. Samana vuonna hän perusti Abdul Latif Jameel Poverty Action Labin yhdessä Esther Duflon ja Sendhil Mullainathanin kanssa ja on yksi laitoksen johtajista.
Banerjee kirjoitti Duflon kanssa vuonna 2011 teoksen Poor Economics: A Radical Rethinking of the Way to Fight Global Poverty. Teoksessa he lähestyvät köyhyyden vähentämistä pienin muutoksin, jotka parantavat köyhyydessä asuvien terveyttä sekä koulutus- ja tulotasoa hieman. Suurten uudistusten tai taloudelliseen kasvuun perustuvan köyhyyden vähentämisen sijaan kirjassa esitellään tulonsiirtojen ja käyttäytymistä ohjaavien kannustimien toimivuutta. Kirja keskittyy aiheesta tehtyihin empiirisiin tutkimuksiin. Kirja on saanut muun muassa Goldman Sachs Business Book of the Year -tunnustuksen.
Banerjee oli yksi Yhdistyneiden kansakuntien pääsihteerin vuonna 2012 koolle kutsuman 27-jäsenisen neuvoa-antavan paneelin jäsen. Paneelin tehtävänä oli arvioida Yhdistyneiden kansakuntien vuosituhattavoitteiden onnistumista ja jatkoa päättymisvuoden 2015 jälkeen.
Yksityiselämä

Banerjeen puoliso on Esther Duflo. He ovat molemmat taloustieteen professoreja Massachusetts Institute of Technologyssa.
Banerjeella on Yhdysvaltain kansalaisuus.
Erika Coimbra

| Mitalit | Mitalit | Mitalit |  |
| --- | --- | --- | --- |
|  Erika Coimbra |  Erika Coimbra |  Erika Coimbra |  |
Maa:   Brasilia
Naisten lentopallo
|  Olympialaiset  |  Olympialaiset  |  Olympialaiset  |  |
|  Pronssia | Sydney 2000 | lentopallo |  |
Erika Kelly Pereira "Kiki" Coimbra (s. 23. maaliskuuta, 1980) on brasilialainen lentopalloilija. Hän kuului maajoukkueeseen, joka voitti pronssia Sydneyn olympialaisista 2000. Hän kuului maajoukkueeseen myös Ateenassa 2004.
Coimbra on 179 cm pitkä ja painaa 64 kg.
Absolutiivi

Absolutiivi on ergatiivikielissä transitiivisen verbin objektin (esimerkiksi Nainen syö hampurilaista) sekä intransitiivisen (objektittoman) verbin subjektin (esimerkiksi Mies laiskottelee) sija.
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Adpositio

Adpositio eli suhdesana on yhteisnimitys postpositioille ja prepositioille. Adpositiot ovat sanoja, jotka ilmaisevat olion tai asian suhdetta johonkin toiseen olioon tai asiaan.
Tiettyyn adpositioon liittyvä sana on aina tietyssä sijamuodossa. Esimerkkejä:
Lauseessa "Vierailin ystävän luona" postpositiolla luona on genetiivisijainen täydennys
Lauseessa "Hän saapui ennen keskiyötä" prepositiolla ennen on partitiivisijainen täydennys.
Nimitys adpositio ei ota kantaa siihen, onko täydennys edussanan edessä vai jäljessä. Eräillä suomen kielen adpositioilla onkin molemmat mahdollisuudet, eli ne voivat olla lauseesta riippuen pre- tai postpositioita: "ennen ensi maanantaita", "sitä ennen". Adpositio täydennyksineen muodostaa pre- tai postpositiolausekkeen (PP:n) eli adpositiolausekkeen.
Indoeurooppalaisissa kielissä adpositiot ovat yleensä prepositioita (esimerkiksi bakom huset). Sen sijaan suomessa postpositiot ovat yleisempiä (esimerkiksi talon takana). Suomen kielessä samaa adpositiota voidaan usein käyttää sekä prepositiona että postpositiona, voidaan sanoa ja kirjoittaa joen yli tai yli joen. Suomessa suhdesana vaatii pääsanansa partitiiviin tai genetiiviin. Monesti suomi ilmaisee kuitenkin sijapäätteellä saman kuin indoeurooppalainen kieli prepositiolla (esimerkiksi suom. kaupungissa, saks. in der Stadt).
Monet adpositioina käytettävät sanat esiintyvät myös adverbeina (lähellä, keskelle), substantiiveina (jäljessä, rinnalla) ja verbin infiniittimuotona (johtuen, huolimatta). (→ § 687–.)
Enrico Caruso

| Enrico Caruso |
| --- | --- |

Henkilötiedot
Syntynyt: 25. helmikuuta 1873 Napoli, Italia
Kuollut: 2. elokuuta 1921 (47 vuotta) Napoli, Italia
Muusikko
Taiteilijanimi:  Karuzo, Enriko‏ 
Aktiivisena:  1890-luvulta 1920-luvulle
Tyylilajit:  ooppera
Levy-yhtiöt:  Victor Talking Machine Company 
 Nimikirjoitus
  [ Muokkaa Wikidatassa ] [ ohje ]  
Enrico Caruso (25. helmikuuta 1873 Napoli – 2. elokuuta 1921 Napoli) oli yksi kaikkien aikojen kuuluisimmista tenoreista oopperan historiassa. Caruso oli myös suosituin laulaja kaksikymmentä vuotta 1900-luvun alussa ja yksi äänitetyn musiikin pioneereista. Hän oli myös hyvä näyttelijä.
Uransa aikana hänen äänensä tallennettiin noin 230 äänilevyyn. Laulajana hän ansaitsi yli miljoona Yhdysvaltain dollaria.
Samaan aikaan kun Caruso lauloi maailman arvostetuimmissa oopperataloissa mukaan lukien La Scala Milanossa ja Covent Garden Lontoossa, hän on parhaiten tunnettu New Yorkin Metropolitan-oopperan johtavana mieslaulajana 16 vuoden ajalta.
Elämäntyö

Enrico Caruso ja puoliso Dorothy.
Enrico Caruso ja Rosa Ponselle Giuseppe Verdin oopperassa  Metropolitan-oopperassa vuonna 1918. Kuva oopperan 4. näytöksessä.
Italialainen Caruso syntyi Napolissa ja hän aloitti uransa samaisessa kaupungissa vuonna 1894. Sen jälkeen hän konsertoi muun muassa Pietarissa, Buenos Airesissa ja Lontoossa. Hän kohtasi suuren menestyksen seuraavana vuonna Milanossa. Siellä hän teki ensimmäisen levytyksensä vuonna 1902. Vuonna 1903 hän meni New Yorkiin laulamaan Metropolitan-oopperaan, minne hän teki myös elinikäisen kiinnityksen. Näytäntökausien välillä hän teki vierailuja Etelä- ja Pohjois-Amerikkaan sekä Eurooppaan.
Caruson ohjelmistoon kuului noin 60 oopperaa, pääasiassa italiankielisiä, joskin hän lauloi myös ranskaksi ja englanniksi vahvalla italialaisella korostuksella. Hänen valikoimiinsa kuului 500 laulua aina klassista italialaisista lauluista tuon ajan suosittuihin lauluihin. Hän oli yksi ensimmäisistä laulajatähdistä, joka teki lukuisia levytyksiä, ja hän myös ylitti miljoonan myydyn levyn rajan levyllä Canion aaria Vesti La Giubba oopperasta Pajatso.
Hänen tähtiroolejaan oopperoissa olivat Pajatso Canio, Lemmenjuoman Nemorino, Carmenin Don Josè sekä Toscan Cavaradossi.
Caruso nautti elämästä, ruoasta, viinistä ja sikareista. Hän oli avulias ja ystävällinen. Maailmansodan aikana hän esiintyi lukuisissa hyväntekeväisyyskonserteissa.
Caruso kuoli vuonna 1921 ja hänet haudattiin Napoliin. Vuonna 1986 italialainen muusikko Lucio Dalla sävelsi laulun ”Caruso” kunnianosoitukseksi oopperalaulajaa kohtaan. Laulusta tuli suosittu ympäri maailmaa.
Ääninäytteet

Osia  Enrico Caruson laulamana (äänitetty 17. maaliskuuta 1907)
Äänitiedostojen kuunteluohjeet
Giuseppe Verdin -oopperasta Enrico Caruson laulamana (noin 1908)
Äänitiedostojen kuunteluohjeet
Aiheesta muualla

Wikimedia Commonsissa on kuvia tai muita tiedostoja aiheesta .
The Enrico Caruso page (Arkistoitu – Internet Archive). (englanniksi)
Grandi-Tenori: Caruso. (englanniksi)
Enrico Caruso Internet Movie Databasessa. (englanniksi)
Enrico Caruso kotioloissaan. Lesken muistelmia suuresta laulajasta, Helsingin Sanomat Viikkoliite, 30.09.1928, nro 40, s. 2, Kansalliskirjaston digitaaliset aineistot